El scoasaro, o ciamà anca operadore ecołoxego, l'è na persona che la laora de man, inte el setore de ła netesa urbana. El scoasaro el połe far difarenti laoreti, che i va dal xnetare łe strade a man o co machine aposta, xnetare edifiçi e al tore su łe scoase de varia naura e de ła difarensiada fata co camion che i tołe su el contegnuo dai casoni o col porta a porta dai bidoni pì cei. Tante olte njien domandà al steso operadore de guidare el camion se el ga ła patente che ghe permete de farlo. La roba particołare de sto laoro, ła xe che ła njien fata de note o de matina presto al posto che farla de dì, par oportunità, dato che de note o de matina presto se połe farlo in manjiera pì trancuiła no esendoghe problemi de trafego L'è pensà come on laoro da fame, e che on tenpo, pì de oncò, el ghea on signifegà negadivo par el contato direto che ghe xe intrà el operadore e łe scoase de ła comunità. Da co xe rivae łe nove tecnoloxie e i novi mexi de trasporto de łe scoase, se połe laorar in sto setore co major garansia de ijene.